**Årsrapport 2022**

**Styret i perioden**

Kirsti W. Løvik – leiar

Johan Bull-Njå – kasserar

Anny Hatlen – sekretær

Sissel Bakke – styremedlem

Ove Handeland – styremedlem.

Jane Meling – styremedlem

Janne Grethe Hovda Rørheim – styremedlem

Ingeborg Bø Rolfsen - varamedlem

**Medlemstal**

Rennesøy og Finnøy har 585 ( 13.01. 2023 ) medlemmar organisert gjennom Stavanger turistforening.

**Møte**

Styret har hatt 6 styremøte og eit samarbeidsmøte med kommuen.

Arbeidet vart avslutta med julemiddag på Sjøberg Ferie. Torleiv Finnesand var gjest.

**Turstiane i Finnøy**

**Vedlikehald**

Det er lagt ned 10 nye lemmar på Finnøy og 10 på Fogn. Det er sett opp 3 nye gjerdeklyvarar på Finnøy og 2 på Fogn.

Det er gjort vesentlege oppgraderingar av turstiane på Fogn i samband med oppsetting av kommunal dagsturhytte. Dette er det grendalaget som har hatt ansvar for.

**Nye stiar**

Det er planlagt og merka ny tursti på Mjølsnes, 2,5 km., på nordsida Finnøy. Det er avvikla møte med Stavanger kommune i samband med endeleg signering av avtalen som omhandlar den nye turstien. Avtalen er no signert av både kommunen og grunneigar Roald Mjølsnes. Stien er gått opp med GPS spor.

Det er planlagt og innhenta avtalar om ein lengre tursti i området på nordre Finnøy. Denne vil kunne knyttast saman med den nevnte Mjølsnes-stien.

**Turstiane i Rennesøy**

**Vedlikehald**

Det er gjort mykje vedlikehaldsarbeid på mange stiar i Rennesøy.

Stiane Helland - Flekstad har fått 17 nye lemmar, gamle er løfta. Ei trapp er sett opp for å gjera det sikrare å forsere eit berg. Stiane har fått 3 nye gjerdeklyvarar og 3 er reparert. Her er og sett nye merkepålar og fleire har fått ny måling.

Turstien Reianes rundt har fått 12 – 14 nye merkepålar og ein ny gjerdeklyvar.

Turstien Bø – Knott har fått fleire nye merkepålar og fleire har fått ny måling.

Turstien Dalestemmen rundt har fått 34 nye lemmar, 12 er løfta og flytta på. Brua over bekken mellom Dalestemmen og Bjergavatnet er reparert.

Turstiane frå Dalestemmen til Rennesøyhodnet har nokre stadar fått nye merkepålar, andre er måla. Det er sett opp ein ny gjerdeklyvar.

Turstien Pilå – Moskard har fått 33 nye lemmar og 18 gamle lemmar er tatt opp og fått nye laskar og kilar. Vedlikehaldsavdelinga i kommunen frakta lemmane med utstyr opp i heia med traktor og 4 – hjuling.

Turstien Bru – Bruhalsen har fått nye merkepålar og gamle er måla. Ein ny gjerdeklyvar er sett opp. På Bruhalsen har vi og henta mykje søppel.

På Sokn er det sett ned nye merkepålar, gamle er festa og måla. Nytt stidelingskilt er sett opp og 2 klyvarar er grundig justert og festa.

Nye kulturskilt, 13 stk., er under arbeid på stien rundt Dalestemmen og ned til Dale.

Med nesten 40 km med merka turstiar, relativ stor trafikk fleire stedar og dyr på beite, er det alltid behov for vedlikehaldsarbeid.

**Nye stiar**

Det er ikkje etablert nye stiar i Rennesøy. Ny sti frå Finnasand til Mastravarden er under planlegging.

**Parkeringsplassar**

**Finnøy**

Turlaget har spelt inn til kommunen om å ta tak i dette med parkeringsplassar i samanhang med Grøn plan og vidare inn i Kommuneplanen. For å få ei heilskapleg tilnærming til tema, og for å unngå at det vert lagt til rette for parkering i gardstuna.

Førebels har ikke kommunen tatt tak i dette, så langt vi kan sjå.

Kommunen reforhandlar avtalen med grunneigar om parkering i tilknytnig til badestrand og startpunkt for turstiane i Kvitevik.

**Rennesøy**

Sjå under Finnøy om innspel til kommunen.

Parkeringsplassar er i utfordring fleire stadar. Det er for få parkeringsplassar der stien startar opp Hegglandslia til Rennesøyhodnet. På Vestre Åmøy er det ikkje funne eigna parkeringsplass så langt. Parkering er avklart i samband med å få etablert ny sti til Mastravarden. Rogaland fylkeskommune eig ein del av parkeringsplassen ved Utstein Kloster Hotell og der kan turfolk parkere.

**Aktivitetar Finnøy**

Ingen eigne arrangement dette året.

**Aktivitetar Rennesøy**

Turlaget deltok ikkje på Rennesøydagen 27.08. 2023

I staden arrangerte turlaget guidet tur i « Utvalgt kulturlandskap « i Dale – Hodne området 28.08. 2022. Guide var tidligare seniorrådgjevar hjå Statsforvaltaren, Audun Steinnes, som fortalte om bakgrunnen for det rike kulturlandskapet vi har i lyngheia, planter, vekstforhold, trusler mot artsmangfaldet, skjøtsel, ferdsel og mykje meir. Som førebuing til dagen vart det, veka før, arrangert ei synfaring med 6 tilsette frå aktuelle avdelingar i kommunen, m.a. Silke Ulrich, rådgjevar Landbruk, og Anine Bang Larsen, rådgjevar Idrett og utemiljø. Botanikar John Inge Johnsen som har godt kjennskap til botanikken i området deltok og. Frå turlaget deltok Anny Hatlen.

Frvillisentralene ( Finnøy, Rennesøy og Sola ), sitt trimtilbud KulTur har 2 gonger vore arrangert i Rennesøy. Den første turen, gjekk på Bru i mars. Guide var Anny Hatlen med hjelparar Jane Meling og Kirsti Løvik. Den andre turen, i september, gjekk på delar av Reianes rundt med dei same guidane. Turane vart avslutta med lunch på Tommys på Sokn.

Kommunen sitt ferieopplegg Fiks Ferrige Ferie hadde vandring frå Vikevåg over Pilå til Dalestemmen i august. Ved Dalestemmen stilte frivillsentralen med mat og drikke. Leik og bading før turen gjekk tilbake over heia. Anny Hatlen, Jane Meling og Kirsti Løvik var guider her og.

**Stibyggjarprisen**

På STF sin fest for frivillige 03.11 vart Torleiv Finnesand tildelt Stibyggjarprisen. Så fortent etter meir enn 20 år md dugnadsarbeid !

**Felles**

Det er utforma og oversendt uttale til L-nett i samband med planar om ny kraftlinje frå Strand via Fogn, Finnøy og Rennesøy og Stavanger. I ein to siders artikkel i Øyposten vart uttalen skrevet om. ( Lagt fram på folkemøte på Judaberg 17.01. 2023).

I august arrangerte turlaget eit særs vellukka grunnleggjande kurs i kart og kompass. Kurset vart avvikla på Fjøløy med 19 deltakarar. Anne Katrine Lycke og Torin Tendenes var instruktørar.

**Vidare arbeid**

På Finnøy har stien i Mjølsnes - området første prioritet.

I Rennesøy har stien Finnasand - Mastravarden og Kulturskiltene på stien rundt Dalestemmen og ned til Dale første prioritet.

Med nesten 40 km turstiar i Rennesøy og til dels stor trafikk og husdyr på dei same områda, må vedlikehald prioriterast.

23 personar har utført 484 timar med dugnadsarbeid på stiane i Finnøy og Rennesøy i 2022.

Det er fortsatt til Pilå og Rennesøyhodnet det kjem flest folk. Turlaget har ansvar for turkassar med bøker der og 4 500 har skrive navnet sitt på begges stadane. Det 1 500 færre enn i begge coronaåra.

Mange turgåarar er ivrige i å registrere sine turar i Trimpoeng appen som Finnøy og Rennesøy frivilligsentralar administrerar.

Onsdagstrimmen med Torin Tendenes som turleiar vart avvikla 8 gonger, 119 deltakarar, 51,65 km, 1967 høgdemeter, 17 timar og 32 sek.

**Vi takkar alle samarbeidspartnarar og alle som på ulike måtar har vore med på dugnadsarbeid**.

Styret